
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1035 

25 Απριλίου 2014 


ΑΠΟΦΑΣΕΙ Σ 

Αριθ. ΠΟΑ 1119 

Καθορισμός χρόνου κτήσης ακίνητης περιουσίας για 
την εφαρμογή του άρθρου 41 του ν. 4172/2013 (φόρος 
υπεραξίας σε μεταβιβάσεις ακίνητης περιουσίας). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 41 του 
ν. 4172/2013 (ΦΕΚ ΑΊ67/23-7-2013), όπως αυτή αντικατα- 
στάθηκε με τις διατάξεις της υποπαραγράφου Δ1 της 
παραγράφου Δ' του πρώτου άρθρου του ν. 4254/2014 
«Μέτρα στήριξης και ανάπτυξης της ελληνικής οικονο¬ 
μίας στο πλαίσιο εφαρμογής του ν. 4046/2012 και άλλες 
διατάξεις» (ΦΕΚ Α'85). 

2. Το ΠΔ 87/2012 (ΦΕΚ 142Α') «Διορισμός Υφυπουργών». 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(ΦΕΚ 98Α'). 

4. Το Π.Δ. 189/2009 «Καθορισμός και ανακατανομή αρ¬ 
μοδιοτήτων των Υπουργείων» (ΦΕΚ 221 Α'),όπως τροπο¬ 
ποιήθηκε με το Π.Δ. 24/2010 (ΦΕΚ 56 Α72010). 

5. Τις διατάξεις της αριθ. ΥΠΟΙΚ 07927 ΕΞ/19-9-2012 
(ΦΕΚ Β' 2574) Κοινής Απόφασης του Πρωθυπουργού και 
Υπουργού Οικονομικών περί «Ανάθεσης Αρμοδιοτήτων 
στον Υφυπουργό Οικονομικών Γεώργιο Μαυραγάνη». 

6. Την ανάγκη καθορισμού του χρόνου κτήσης της 
μεταβιβαζόμενης ακίνητης περιουσίας σε περιπτώσεις 
που δεν ορίζονται στο νόμο καθώς και θεμάτων που 
κρίνονται αναγκαία για την εφαρμογή της παραγράφου 
3 του άρθρου 41 του ν. 4172/2013. 

7. Ότι με την παρούσα απόφαση δεν προκαλείται δα¬ 
πάνη σε βάρος του Κρατικού Προϋπολογισμού, απο¬ 
φασίζουμε: 

1. Σε περιπτώσεις πράξεων σύστασης οριζόντιας ή 
κάθετης ιδιοκτησίας χωρίς μεταβολή του ποσοστού επί 
του δικαιώματος που αντιστοιχεί στο μεταβιβάζοντα 
πριν από τις πράξεις αυτές, ως χρόνος κτήσης θεω¬ 
ρείται αντίστοιχα ο χρόνος απόκτησης του αρχικού 
δικαιώματος. 

2. Σε περιπτώσεις που μετά την κύρωση των οικείων 
πράξεων εφαρμογής μεταβιβάζονται οικόπεδα, τα οποία 
έχουν αποκτηθεί είτε ως οικόπεδα, είτε ως αγροτεμά¬ 


χια με οποιοδήποτε τίτλο κτήσης, ως χρόνος κτήσης 
θεωρείται ο χρόνος κύρωσης της πράξης εφαρμογής. 

3. Σε περιπτώσεις που μετά την έγκριση της πολεοδο- 
μικής μελέτης ή την έκδοση της αντίστοιχης διοικητικής 
πράξης καθορισμού των ορίων οικισμού μεταβιβάζονται 
οικόπεδα, τα οποία έχουν αποκτηθεί είτε ως οικόπεδα, 
είτε ως αγροτεμάχια με οποιοδήποτε τίτλο κτήσης, ως 
χρόνος κτήσης θεωρείται ο χρόνος έγκρισης της πολεο- 
δομικής μελέτης ή έκδοσης της αντίστοιχης διοικητικής 
πράξης καθορισμού των ορίων οικισμού. 

4. Σε περιπτώσεις κτήσης ακινήτου με ανώμαλη δικαι- 
οπραξία και εν συνεχεία επικύρωσης αυτής, ως χρόνος 
κτήσης λογίζεται εκείνος της επικύρωσης. 

5. Σε περιπτώσεις κτήσης ακινήτου αιτία θανάτου ή 
δωρεάς εν ζωή-γονικής παροχής, ως χρόνος κτήσης 
θεωρείται ο χρόνος επαγωγής της κληρονομιάς ή ο 
χρόνος κατάρτισης του συμβολαίου δωρεάς εν ζωή - 
γονικής παροχής, ακόμη και στις περιπτώσεις που συ¬ 
νέτρεχε νόμιμος λόγος μετάθεσης του χρόνου γένεσης 
της φορολογικής υποχρέωσης. 

6. Σε περιπτώσεις κτήσης ακινήτου δυνάμει μεταβι- 
βαστικού συμβολαίου στο οποίο έχει τεθεί αναβλητική 
αίρεση ή προθεσμία, ως χρόνος κτήσης του ακινήτου 
θεωρείται ο χρόνος πλήρωσης της αναβλητικής αίρε¬ 
σης ή παρόδου της προθεσμίας. Η διάταξη του προη¬ 
γούμενου εδαφίου ισχύει και στις περιπτώσεις κτήσης 
ακινήτου δυνάμει δωρεάς αιτία θανάτου. 

7. Σε περιπτώσεις κτήσης ακινήτου δυνάμει μεταβι- 
βαστικού συμβολαίου, στο οποίο έχει τεθεί διαλυτική 
αίρεση ή προθεσμία, ως χρόνος κτήσης του ακινήτου 
θεωρείται ο χρόνος κατάρτισης του οικείου συμβολαίου. 

8. Σε περιπτώσεις κτήσης ακινήτου με αναγκαστικό 
πλειστηριασμό, ως χρόνος κτήσης λογίζεται η ημερο¬ 
μηνία έκδοσης της περίληψης κατακυρωτικής έκθεσης. 

9. Στα παραχωρηθέντα ακίνητα λόγω αγροτικής ή 
αστικής αποκατάστασης ή αναδασμού, ως χρόνος κτή¬ 
σης θεωρείται ο χρόνος κύρωσης της διανομής ή του 
αναδασμού, εφόσον αυτός αναγράφεται στον σχετικό 
τίτλο κυριότητας, και σε κάθε άλλη περίπτωση ο χρό¬ 
νος έκδοσης του τίτλου κυριότητας, ανεξάρτητα από 
την ημερομηνία του χορηγηθέντος από την Υπηρεσία 
αντιγράφου ή της μεταγραφής του. 

10. Όταν ο τίτλος κτήσης έχει διορθωθεί ως προς τα 
περιγραφικά στοιχεία του ακινήτου, με μεταγενέστερο 

συμβόλαιο, χρόνος κτήσης θεωρείται η ημερομηνία του 
αρχικού συμβολαίου. 

11. Στις περιπτώσεις μεταβίβασης της πλήρους κυρι¬ 
ότητας ακινήτου που αποκτήθηκε κατά ψιλή κυριότητα 
και επικαρπία αντίστοιχα σε διαφορετικούς χρόνους, 
ως χρόνος κτήσης της πλήρους κυριότητας θεωρείται ο 
χρόνος κατά τον οποίο αποκτήθηκε κατά ποσοστό 75% 
τουλάχιστον η αξία της πλήρους κυριότητας, σύμφωνα 
με τις διατάξεις του άρθρου 15 ν. 2961/2001. 


12. Η απόφαση αυτή ισχύει για μεταβιβάσεις ακίνητης 
περιουσίας που πραγματοποιούνται από τη δημοσίευση 
της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2014 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

